एडीओ पंचायत की ओर से खुटार थाने में प्रधान नवलकिशोर सिंह, सचिव हरिश्चंद्र के अलावा रोजगार सेवक और तकनीकी सहायक के खिलाफ रिपोर्ट दर्ज कराई गई थी। लोकायुक्त से शिकायत करने वाले गांव के ही राजकुमार सिंह का आरोप है कि रिपोर्ट के बाद पुलिस के कोई कार्रवाई नहीं करने पर प्रधान विकास कार्यों को कराकर सबूत नष्ट करने की कोशिश कर रहे हैं। हालत यह हैं कि दिन के अलावा रात में जनरेटर चलाकर काम करवाया जा रहा है। इस संबंध में बीडीओ और पुलिस को अवगत कराने के बाद भी कोई कार्रवाई नहीं की जा रही है।